L-NGO Repubblika appellat lill-Kummissjoni Ewropea biex tagħmel l-almu tagħha biex tipproteġi l-midja ħielsa f'Malta u tiżgura li l-Gvern Malti jagħmel il-parti tiegħu wkoll biex jipproteġi l-midja ta' pajjiżu. Fl-ittra tagħha lill-President tal-Kummissjoni Ewropea Ursula von der Leyen u l-Viċi President tal-Kummissjoni Ewropea għall-Valuri u t-Trasparenza Věra Jourová, l-NGO qalet li l-Kummissjoni għandha tkompli bid-dover tagħha li tiżgura li l-Gvern Malti ikun miftuħ għal skrutinju u jieqaf jikkunsidra s-soċjetà ċivili bħala tradituri ta' Malta. "Ninsabu nkuraġġjati b'li qalet Jourovà fuq kif il-midja hija pilastru tad-demokrazija li qed titkisser mill-attentati tal-gvernijiet u gruppi privati," qalet l-NGO. "Irridu li l-kapitlu tal-qtil ta' Caruana Galizia jingħalaq" Repubblika tkellmet ukoll fuq l-assassinju tal-ġurnalista Daphne Caruana Galizia u li tinsab bla paċenzja biex fl-aħħar jingħalaq il-kapitlu fuq dan il-qtil makabru. Jourová qalet fl-2019 li wegħdet lill-familja ta' Caruana Galizia li se tkun qed issegwi l-investigazzjoni f'mewtha mill-qrib. Fl-2019: Assassinju Daphne: "Wegħedt lil ommha u lil binha" Madanakollu, hi argumentat li r-riformi tal-midja li ressaq il-Gvern huma 'foloz' u ma tkunx qed tagħmel xogħolha sew jekk taċċettahom daqshekk malajr. Reppubblika kienet qed tirreferi għar-riforma tal-Gvern li hija parti mill-pjan ta' implimentazzjoni tar-rakkomandazzjonijiet tal-inkjesta pubblika li saret fuq l-assassinju tal-ġurnalista Daphne Caruana Galizia. Ara r-riformi tal-Gvern: Jitħabbar il-kumitat ta' esperti li pproponiet l-inkjesta pubblika Hi saħqet li l-Prim Ministru Robert Abela qed ikun skorrett meta jgħid li l-Gvern implimenta kważi kull proposta mill-inkjesta. "Anke l-proposti tal-Oppożizzjoni qed jinjora Abela," żiedet l-NGO b'referenza għall-proposti tal-Partit Nazzjonalista li ġewx ikkunsidrati minn Abela. L-NGO tkellmet ukoll fuq il-kumitat ta' esperti li ħoloq il-Gvern u qalet li dawn se jsibuha diffiċli biex joffru r-rakkomandazzjonijiet tagħhom jekk il-Gvern se jżomm milli jinkludihom fir-riformi kollha. "Ħadd ma ngħata l-opportunità biex jgħid l-opinjoni tiegħu fuq dawn ir-riformi ħlief xi ftit gruppi li għadhom ma jafux jekk il-proposti tagħhom ġewx inklużi," argumentat l-NGO. Fir-reazzjoni tagħha għal dawn ir-riformi, Repubblika kienet sostniet li wħud mill-esperti ma kinux totalment awtonomi mill-Gvern. Repubblika kkonkludiet li l-Gvern qed jagħżel mir-rakkomandazzjonijiet tal-inkjesta u jimplimenta biss dak li jogħġbu ħalli jikkonferma kemm mhuwiex lest jiddefendi l-midja ħielsa. Tista' taqra l-ittra kollha hawn isfel. Lettter-UVDL-VJ-17-JAN-2022 Download Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e65bbda66a7_rand.td-a-rec-img{text-align:left}.td_uid_3_61e65bbda66a7_rand.td-a-rec-img img{margin:0 auto 0 0}